کولت. آذ دونیا شؤهرتلی آمئریکان یازیچی او. هئرینین حکایهسینی تقدیم ائدیر:
آوستینین شیمالیندا بیر واختلار ناموسلو بیر سمودئرس عائلهسی یاشاییردی. جون سمودئرسین عائلهسی آروادیندان، بئش یاشینداکی بالاجا قیزیندان و اونون والیدینلریندن عبارت ایدی. کندین رسمی سیاهییا آلماسیندا عائله آلتی نفردن عبارت اولسا دا اصلینده ایسه اونلار اوچ نفر ایدیلر.
بیر آخشام شام یئمه ییندن سونرا بالاجا قیز شدتلی بیر معده سانجیسییلا قیورانماغا باشلادی. جون سمودئرس تئز واخت ایتیرمهدن ائودهن چیخیب کنده درمان آلماغا گئتدی. اما او، بیر ده هئچ واخت گئری قاییتمادی.
بالاجا قیز بیر مدت کئچهندن سونرا ساغالدی، سونرا دا بویویوب گؤزل بیر گنج قادین اولدو.
آنا ایللرله یوخا چیخان اری اوچون چوخلو گؤز یاشی تؤکدو. اما اوچ آی اول ائولنیب سان-آنتونیو کندینده یئرلشدی.
بیر مدت سونرا بالاجا قیز دا ائولهندی و آرادان ایللر کئچدیکدن سونرا بالاجا قیزین دا قیزی گلیب بئش یاشینا چاتدی.
گنج قادین ایسه هله ده آتاسینین اونلاری ترک ائدیب و بیر ده هئچ واخت گئری قاییتمادیغی ائوده یاشاییردی.
بیر گئجه غریبه بیر حادثه باش وئردی. بیر نئچه ایل بوندان اول جون سمودئرسین یوخا چیخدیغی گئجه گنج قادینین بالاجا قیزی مده سانجیلارییلا قیورانماغا باشلادی. اگر جون سمودئرس یاشاییردیسا دئمهلی او، نوه صاحبی ده اولموشدو.
جون اسمیت (گنج قادینین اری) آروادینا «موطلق کنده گئدیب بالاجا قیزیما درمان آلمالییام» دئدی.
آروادی «یوخ، یوخ، جون گئتمه. بلکه سن ده ائوه قاییتماغی اونودوب ابدییهن یوخا چیخارسان» دئیه ارینین گئتمه یینه اعتراض ائله دی.
بئلهجه جون اسمیت بالاجا قیزی اوچون درمان آلماغا گئتمهدی. او، آروادییلا بیرلیکده گلیب بالاجا پئنزینین (بالاجا قیزین آدی پئنزیدی) باشی اوستونده دایاندیلار.
بیر مدت سونرا پئنزینین حالی لاپ پیسلشدی. جون اسمیت تکرار بالاجا قیزی اوچون درمان آلماغا گئتمک ایستهدی اما آروادی یئنه ده اونا مانع اولدو.
ائله بو واخت بیردن بیره ائوین قاپیسی آچیلدی و هاردانسا گلمیش اوزون و آغ ساچ-ساققاللی، دونقار یاشلی بیر قوجا کیشی بئلی بوکولموش وضعیتده ایچرییه گیردی.
پئنزی قوجایا کیشینی «خوش گؤردوک بابا» دئیه سلاملادی. بالاجا قیز یاشلی آدامی او بیریلریندن اول تانیمیشدی.
قوجا کیشی جیبیندن تئز درمان شوشهسینی چیخارداراق پئنزییه بیر قاشیق سیروپ ایچیرتدی. بالاجا قیزین حالی همن دقیقه ده یاخشیلاشدی و او ساغالدی.
سونرا جون سمودئرس «تراموایی گؤزلدییم اوچون بیر آز گئجیکدیم» دئدی.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab